kardosdrur/scandi-wiki huggingface dataset:
Bjarke Ingels

Bjarke Bundgaard Ingels (født 2. oktober 1974 i København) er en dansk arkitekt, der leder arkitektgruppen Bjarke Ingels Group (BIG), der har skabt nogle af de mest markante byggerier i Københavns nye bydel, Ørestaden. Han er uddannet fra Kunstakademiets Arkitektskole.

PLOT 
PLOT blev stiftet af de to unge arkitekter Bjarke Ingels og Julien de Smedt. De to mødtes på Rem Koolhas' tegnestue i Rotterdam, og startede siden deres egen tegnestue med det erklærede formål at udvikle en arkitektonisk praksis, baseret på forudgående analyse af praktiske og teoretiske forhold.

PLOT har vundet en lang række konkurrencer og arkitekturpriser, bl.a. er VM HUSENE blevet belønnet med det svenske arkitekturtidsskrift Forums pris, som bedste nordiske bygningsværk i 2005 og har også modtaget Københavns Kommunes arkitekturpris 2006. Derudover har de tegnet Havnebadet på Islands Brygge og Det Maritime Ungdomshus.

I 2005 opløste de to grundlæggere PLOT.

BIG 

I 2006 etablerede Bjarke Ingels BIG, der viderefører PLOT's ideologi om byarkitektur. Virksomheden har i dag over 500 ansatte med beliggenhed i København, Barcelona, London og New York. BIG har gjort sig bemærket bl.a. ved deres projekt Kløverkarréen på Kløvermarken, VM-bjerget og den den danske pavillon til verdensudstillingen i Kina 2010.

Bjarke Ingels Group og Thomas Heatherwick blev i 2015 udvalgt til at tegne Googles nye hovedkvarter i Silicon Valley-byen Mountain View.

Galleri

Referencer

Eksterne henvisninger 

 BIG's hjemmeside
 Høpfner A/S 
 Japan-architect.co 
 architecture-page.com 
 egodesign

Personer fra København
Arkitekter fra Danmark
Danskere i 2000-tallet
Modtagere af Eckersberg Medaillen
Kunstnere på finansloven
Iværksættere fra Danmark
Personer i Kraks Blå Bog
Studenter fra Gammel Hellerup Gymnasium
Det Fynske Kunstakademi

Det Fynske Kunstakademi er en selvejende statsanerkendt og -støttet uddannelsesinstitution beliggende i Odense på adressen Jernbanegade 13 i øvrigt Danmarks ældste kunstbygning opført i 1883, som tidligere husede Brandts13 og Fyens Kunstmuseum. Indtil sommeren 2018 havde akademiet til huse i Brandts-komplekset i det centrale Odense.

Det Fynske Kunstakademi, der blev grundlagt i 1944, tilbyder en 5-årig videregående billedkunstnerisk uddannelse.

Akademiet modtager støtte fra Odense Kommune og fra staten; siden 1988 har institutionen været på Finansloven.

Akademiet ledes af en bestyrelse, der i år 2020 er sammensat af følgende medlemmer: Kurt Klaudi Klausen, formand og Professor, Institut for Statskundskab ved Syddansk Universitet; Eva Fatum, næstformand, udpeget af Odense Byråd; Poul W. Falck, økonom, udpeget af Odense Byråd; Lasse Marker, partner i konsulentbureauet Rasmussen & Marker; Barbara Læssøe Stephensen, retoriker, debatør og foredragsholder; Pernille Kapper Williams, billedkunstner, udpeget af Akademirådet; Sofie Thorsen, lektor i billedkunst ved Det Fynske Kunstakademi og medarbejderrepræsentant; Mikkel Carl, lektor i billedkunst og udstillingspraksis ved Det Fynske Kunstakademi samt medarbejderrepræsentant; Anna Elisabeth Dupont Hansen, studenterrepræsentant

Akademiet lægger lokaler til kulturelle arrangementer såsom Odense Architecture Festival og udstillinger

Rektorer 
1992-1999: Jes Fomsgaard 
1999-2005: Søren Jensen
2005-2009: Sanne Kofod Olsen 
2009-2012:  Merete Jankowski
2013-2015: Stine Hebert
2015-2016: konstitueret rektor Kristine Kemp  
2016-nu: Lars Bent Petersen

Referencer

Eksterne henvisninger 
 Det Fynske Kunstakademis hjemmeside 

Uddannelsesinstitutioner i Danmark
Uddannelse i Odense
Kultur i Odense
Etableret i 1944
Kim Possible: En Djævelsk Plan

Kim Possible: En Djævelsk Plan er en tegnefilm i spillefilmslængde, og var oprindeligt ment til at være slutningen på tv-serien Kim Possible.

Eksterne henvisninger 
 

Disney tegnefilm
Disney Channel Original Movies
Praxiteles

Praxiteles (ca. 370 – 330 før Kristus) var græsk billedhugger.

Hans stående figurer har kroppen bøjet i en bestemt linje, kaldet den "praxiteliske kurve".

Referencer

Eksterne henvisninger 

Billedhuggere fra antikkens Grækenland
Tjek fødsels- og dødsår
Nintendo 64DD

Nintendo 64DD (DD står for Disk Drive) er et udvidelsessystem til Nintendo 64. Det blev kaldt Dynamic Drive i begyndelsen af maskinens udvikling. Nintendo 64DD blev et kommercielt nederlag, og blev aldrig udgivet uden for Japan. Mange computerspil blev planlagt for lancering til systemet, blandt andet The Legend of Zelda: Ocarina of Time (som Zelda 64) og Paper Mario (som Super Mario RPG 2).

Referencer 

64DD
Prievidza

Prievidza (tysk Priwitz, ungarsk Privigye) er en by og kommune i distriktet Prievidza i regionen Trenčín i det nordvestlige Slovakiet. Byen som har et areal på 43,063 km² og en befolkning på 51.412 indbyggere (2005).

Referencer

Noter

Eksterne links 
 Officielle hjemmeside

Byer i Slovakiet
Ružomberok

Ružomberok (tysk Rosenberg, ungarsk Rózsahegy, polsk Rużomberk) er en by i regionen Žilina i det nordlige Slovakiet. Byen har et areal på 126,72 km² og en befolkning på 29.979 indbyggere (2005).

Referencer

Noter

Eksterne links 
 Officielle hjemmeside

Byer i Slovakiet
Modra

Modra (, , ) er en by i regionen Bratislava det i vestlige Slovakiet. Byen har et areal på 49,624 km² og en befolkning på 8.704 indbyggere (2005).

Referencer

Noter

Eksterne links 
 Officielle hjemmeside

Byer i Slovakiet
Lučenec

Lučenec (tysk Lizenz, ungarsk Losonc, latin Lutetia) er en by i regionen Banská Bystrica i det sydlige Slovakiet. Byen har et areal på 47,791 km² og en befolkning på  indbyggere.

Referencer

Eksterne links 
 

Byer i Slovakiet
Forstern

Forstern er en kommune i Landkreis Erding i Regierungsbezirk Oberbayern i den tyske delstat Bayern.

Geografi 
Forstern ligger cirka 32 km øst for delstatshovedstaden München, 15 km syd for Erding, 20 km sydvest for Dorfen og 13 km nord for Ebersberg. Der er 28 km til Flughafen München.

Inddeling 
I Forstern ligger følgende landsbyer og bebyggelser: Forstern, Amplötz, Bocköd, Brand, Hartbrunn, Hub, Karlsdorf, Kipfing, Kreiling, Neuharting, Oberstaudham, Preisendorf, Pullach, Siggenberg, Straßham, Tading, Unterstaudham og Wetting.
Michalovce

Michalovce (tysk Großmichel, ungarsk Nagymihály) er en by i regionen Košice i det østlige Slovakiet. Byen har et areal på 52,81 km² og en befolkning på 39.922 indbyggere (2005).

Referencer

Eksterne links 
 Officielle hjmmeside

Byer i Slovakiet
Tilbage I Solen

Tilbage I Solen er et mixtape udgivet af den danske rapper Joe True den 12. juni 2006. Albummet er produceret af Machacha, Klumpen, Martin J (aka Dupardejen), Prinz Valium og selskabet Brogade Boogie har stået for distribueringen. 

Den ene coverversion er nummeret ”Grill Ting” bygget over en instrumental version af Dr. Dre og Snoop Dogg- nummeret ”Nuthin’ but a G Thang”. Joe True og gæsterapperne Stik Op Jakob og Twajs har i deres version forsynet Dres instrumental med danske rap-vokaler.

Den anden coverversion er en ny version af MC Einar ”28 i Skyggen” fra Arh Der! – et nummer der i sin oprindelige udgave featurede gæsterap på grønlandsk, men i Joe Trues version er blevet forsynet med gæsterap på sønderjysk fra L:Ron:Harald i stedet.

Spor 
 "Intens Intro"
 "Hot Affære"
 "Det Her Det' En Fest"
 "Tilbage i Solen"
 "Den Uendelige Historie"
 "Grill Ting" ft. Stik Op og Twajs
 "Gadeplan Part 3"
 "Pump Det Her!"
 "28 Grader i Skyggen" ft. L:Ron:Harald
 "Joe Ka' Rapp'!"
 "Stil"
 "Lys, Lyd, Lir" ft. Jonny Hefty
 "Køre Langsomt" ft. Baby Bubba The Beat
 "Hey Joe" (Prinz Valium remix)

Album fra 2006
Rapalbum fra Danmark
Fraunberg

Fraunberg er en kommune i Landkreis Erding i Regierungsbezirk Oberbayern i den tyske delstat Bayern.

Geografi 
Fraunberg ligger i Region München cirka 10 km nordøst for landkreisens administrationsby Erding, 22 km nordvest for Dorfen, 14 km syd for Moosburg an der Isar og 19 km fra Flughafen München.

I kommunen er der 42 landsbyer og bebyggelser; De største er Fraunberg (ca. 650 indbyggere), Grucking (ca. 220 indbyggere), Reichenkirchen (ca. 450 indbyggere), Riding (ca. 130 indbyggere), Maria Thalheim (ca. 560 indbyggere) og Tittenkofen (ca. 250 indbyggere).
Vysoké Tatry

Vysoké Tatry (Høje Tatra) er en by og kommune i regionen Prešov i det nordlige Slovakiet, beliggende i Tatrabjergene. Byen har et areal på 380,216 km² og en befolkning på 4.802 indbyggere (2005).

Referencer

Noter

Eksterne links 
 Officielle hjemmeside

Byer i Slovakiet
Vintersportssteder i Slovakiet
Tatrabjergene
Holm (Als)

Holm  er en landsby på nordspidsen af Als med , beliggende i Nordborg Sogn. Landsbyen ligger i Sønderborg Kommune og tilhører Region Syddanmark.

Holm er som resten af Nordals præget af udviklingen på Danfoss. Der er foruden landbrug flere mindre firmaer og en voksende turime.
Byen huser bl.a. Lindeværftet, hvor man har foretaget en rekonstruktion af Hjortspringsbåden, der menes at være Nordens ældste plankbyggede båd. Originalen var en såkaldt krigskano, der blev ofret til guderne i Hjortspring mose ved Svenstrup omkring 350 f.Kr. Den er 18 meter lang og har plads til 22 personer.

Den fredede i 2001 Jollmands Gård er et eksempel på den alsiske byggestil omkring år 1800. Stuehuset er bygget sammen med stalden. I øst krummer laderne sig sammen om en lille gårdsplads. I 1700-tallet var gården i bindingsværk. Det er gårdens lader stadig. Omkring 1800 blev sydsiden muret op med mursten. 1997 testamenterede ejeren Peter Jollmand gården til en fond drevet af frivillige.
Fra 2002 til 2011 blev bygningerne restaureret og står i nutiden som den har set ud i 1790.

I Dyvig ved lystbådehavnen ligger Dyvig Badehotel med restaurant og værelser.

Historie 
Holm nævnes i 1196, hvor kong Knud VI lader fire gårde i Holm overgå til Guldholm Kloster i Slesvig.

1403 er der 25 fæstebønder. 1564 ejer hertug Hans den yngre alle gårdene, som medfører øgede udgifter og hårdere hoveri.

1604 nedbrændte 7 fæstegårde i den sydlige del af byen.

1730 overtager kongen Nordborg Len og hoveriet bliver lettere.

1942 blev der under en luftkamp mellem allierede og tyske fly nedkastet bomber i Holm, flere bygninger blev skadet, men ingen mennesker omkom.
 
Under tilbageflyvningen fra et bombetogt natten til den 18. august 1943 mod Peenemünde, blev tre RAF Avro Lancaster-bombefly skudt ned. Det ene fly styrtede ned ved Holm. De syv ombordværende døde ved styrtet og er blevet begravede på Aabenraa Kirkegård. Den 17. august 2003 indviede Holm Sogneforening, en mindesten ved Holm for flystyrtet.

Andelmejeriet fra 1888 nedlægges 1966, og 1988 lukker den sidste købmandsforretning.

Galleri

Eksterne henvisninger 
http://www.holm-landsbylaug.dk/ 
Holm -lige i øjet
https://www.holm-arkiv.dk/
 www.jollmandsgaard.
 Lancaster III JA851 – Hellesø

Kilde 

Byer på Als
Byer og bydele med genforeningssten
Topoľčany

Topoľčany (tysk (Groß)topoltschan, ungarsk Nagytapolcsány) er en by i regionen Nitra i det vestlige Slovakiet. Byen har er areal på 27,58 km² og en befolkning på 28.945 indbyggere (2005).

Referencer

Noter

Eksterne links 
Officielle hjemmeside

Byer i Slovakiet
Skalica

Skalica (tysk Skalitz, ungarsk Szakolca, latin Sakolcium) er en by i det vestlige Slovakiet, som er beliggende cirka 90 km nord for hovedstaden Bratislava. Byen har et areal på 60 km² og en befolkning på 14.963 indbyggere (2005).

Eksterne links 
Officielle hjemmeside

Byer i Slovakiet
Stará Ľubovňa

Stará Ľubovňa (tysk (Alt-)Lublau, ungarsk Ólubló, latin Lublovia) er en by i regionen Prešov i det nordøstlige Slovakiet. Byen har et areal på 30,8 km² og en befolkning på 16.363 indbyggere (2005).

Referencer

Noter

Eksterne links 
  Officielle hjemmeside

Byer i Slovakiet
Hohenpolding

Hohenpolding er en kommune i Landkreis Erding i Regierungsbezirk Oberbayern i den tyske delstat Bayern.

Geografi 
Kommunen ligger i det skov- og bakkerige landskab Holzland mellem Landshut (18 km) og Dorfen (14 km); Kommunen ligger 23 km nordøst for Erding og 25 km vest for Vilsbiburg. Til Flughafen München er der cirka 35 km. Den nordlige kommunegrænse danner grænse mellem Oberbayern og Niederbayern.

Siden 1978 har Hohenpolding sammen med kommunerne Inning a.Holz, Kirchberg og Steinkirchen samarbejdet i Verwaltungsgemeinschaft Steinkirchen.
Inning am Holz

Inning am Holz (eller Inning a.Holz) er en kommune i Landkreis Erding i Regierungsbezirk Oberbayern i den tyske delstat Bayern. Siden 1978 Inning am Holz sammen med kommunerne Hohenpolding, Kirchberg og Steinkirchen samarbejdet i Verwaltungsgemeinschaft Steinkirchen.

Geografi 
Kommunen Inning am Holz ligger i det skov- og bakkerige landskab Erdinger Holzland nord for floden Große Vils cirka 15 km øst for Erding, 27 km fra Flughafen München, 22 km fra Moosburg an der Isar, 28 km fra både Landshut og Vilsbiburg og 14 km fra Dorfen.
Isen

Isen er en købstad (markt) i Landkreis Erding i Regierungsbezirk Oberbayern i den tyske delstat Bayern. Den ligger i dalen til floden Isen (flod) omkring 40 km øat for München. Det er den sydligste , og med godt 5.000 den fjerdestørste kommune i Landkreis Erding.

Geografi 
Byen Isen ligger cirka 20 km sydøst for landkreisens administrationsby Erding, 11 km sydvest for Dorfen, 26 km nordvest for Wasserburg am Inn og 18 km nord for Ebersberg. Til Flughafen München er der 34 km.

Til kommunen hører landsbyerne Berging, Burgrain, Lichtenweg, Mittbach, Pemmering, Rosenberg, Schnaupping og Westach.

Eksterne henvisninger
Kirchberg (Oberbayern)

Kirchberg er en kommune i Landkreis Erding i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Steinkirchen.

Geografi 
Kirchberg ligger i Region München, i det bakke- og skovrige landskab Holzland cirka 14 km syd for Moosburg an der Isar, 21 km fra både Landshut og Dorfen, 19 km fra landkreisens administrationsby Erding og 24 km fra Flughafen München. Til delstatshovedstaden München er der 56 km. I kommunen er der 26 landsbyer og bebyggelser.
Emil Bærentzen

Emilius Ditlev Bærentzen (eller Emil Bærentzen) (født 30. oktober 1799 i København, død 14. februar 1868 sammesteds) var en dansk portrætmaler og litograf, grundlægger af Em. Bærentzen & Co.

Bærentzens far, Christian Bærentzen, var fyrbøder i Kancelliet. 1813 kom Emilius Ditlev i apotekerlære i Nykøbing Sjælland, men et par år efter til Christiansted på St. Croix, hvor han fik plads i et af regeringskontorerne. Efter fem års ophold i Vestindien kom han tilbage til København og tog dansk-juridisk eksamen. Nu kastede han sig imidlertid over kunsten, som han tidligere havde dyrket i sin fritid. 1821 begyndte han at gå på Kunstakademiet, vandt 1826 dets lille sølvmedalje og året efter den store. Samtidig begyndte han at male portrætter og blev en meget søgt og meget frugtbar portrætmaler. 1835 blev han agreeret ved Kunstakademiet, men opnåede ikke at blive medlem.

1837 henvendte han sig med et på sten tegnet portræt til grosserer H.L. Danchell for at få det trykt; Danchell bestyrede nemlig sin afdøde svigerfader, malermester S. Hambroes voksdugsfabrik, i hvilken der brugtes flere stentrykpresser til at lægge de farvede tegninger på voksdugene med. Udfaldet blev tilfredsstillende, og denne tilfældighed førte til, at Bærentzen og Danchell sammen oprettede et litografisk etablissement under firmaet Em. Bærentzen & Co., Danchell aftrådte i 1843 sin andel til grosserer Emil Winning, der to år efter også købte sin svoger Bærentzens andel. Derfor ophørte det fortjenstfulde firma Em. Bærentzen & Comp. imidlertid ikke, det vedblev under forskellige indehavere (C.M. Tegner, Adolph Bull, J.P. Trap), til det i 1874 indlemmedes i det større firma Hoffensberg, Jespersen & Fr. Trap. I sine sidste år led Bærentzen meget af legemlig svaghed, men malede dog endnu i 1866 gehejmeråd Cosmus Bræstrups portræt til Den Danske Frimurerordens logebygning i Helsingør. Han døde 14. februar 1868.

1829 havde han ægtet han Frederikke Helene Winning (1801 – 1849), datter af proviantforvalter i Marinen Poul Winning og Johanne Marie født Lund.

Kilder

Eksterne henvisninger 
 
 
 

Portrætmalere
Malere fra Danmark
Litografer fra Danmark
Jurister fra Danmark
Danskere i 1800-tallet
Artikler fra 1. udgave af Dansk biografisk leksikon
New Super Mario Bros.

er et platformspil udviklet og udgivet af Nintendo til Nintendo DS. Spillet er en fornyet og forbedret version af Super Mario Bros.-spillene. Man kan vælge mellem at styre enten Mario eller Luigi (som skal låses op) gennem 80 baner fordelt på otte verdener i Mushroom Kingdom. Spillets kamera synsvinkel er side-scrolling, hvilket betyder, at skærmen flytter sig, når enten Mario eller Luigi bevæger sig til højre eller venstre sider af spilskærmen.

Eksterne henvisninger 
 

Super Mario
Computerspil fra 2006
Nintendo-spil
Platformspil
Nintendo DS-spil
EUC Nord

EUC Nord, med hovedkontor i Hjørring, har erhvervsuddannelser, akademiuddannelser, HTX (teknisk gymnasium), HHX (handelsgymnasium) samt efteruddannelser og AMU-kurser.

Der er afdelinger i Hjørring og Frederikshavn.

EUC Nord HHX har lavet en youtube-kanal med flere videoer om matematik.

Referencer

Ekstern henvisning 
 EUC Nords hjemmeside 
 HTX Frederikshavns hjemmeside 

Tekniske gymnasier i Danmark
Uddannelse i Hjørring
Uddannelse i Frederikshavn
Langenpreising

Langenpreising er en kommune i Landkreis Erding i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Wartenberg.

Geografi 
Langenpreising ligger i Region München og er den nordligste kommune i Landkreis Erding beliggende ved den nordlige ende af Erdinger Moos ikke langt fra floden Isar. Langenpreising ligger kun 6 km syd for Moosburg an der Isar, 19 km sydvest for Landshut, 17 km nordøst for Erding und 21 km fra Flughafen München.

I kommunen ligger landsbyerne Holzhausen, Langenpreising, Rosenau, Weipersdorf og
Zustorf.
Australasien

Australasien er et begreb for regionen, som omfatter Australien, New Zealand, Ny Guinea og de mange mindre øer i nærheden. Begrebet er løst defineret og bruges mest af britiske geografer med definitioner, som varierer fra kun New Zealand, Australien og Ny Guinea, til hele Oceanien.

Tidligere er Australasien blevet brugt som navn på hold, som har haft deltagere fra både Australien og New Zealand. Eksempler på dette er i tennis mellem 1905 og 1913, da Australien og New Zealand stillede med deres bedste spillere for at konkurrere sammen i Davis Cup. Australasien deltog også i Sommer-OL 1908 og Sommer-OL 1912 samt i Festival of Light i London, som var en forløber til Commonwealth Games.

Oceanien
Lengdorf

Lengdorf er en kommune i Landkreis Erding i Regierungsbezirk Oberbayern i den tyske delstat Bayern.

Geografi 
Lengdorf ligger i Region München i dalen til floden Isen cirka 9 km vest for Dorfen, 24 km nord for Ebersberg, 14 km sydøst for Erding og 28 km fra Flughafen München. Til delstatshovedstaden München er der 45 km.
Sætningen om lukkede grafer

Sætningen om lukkede grafer er et grundlæggende resultat i den del af matematikken, der kendes som funktionalanalyse. Sætningen karakteriserer de kontinuerte (begrænsede) lineære operatorer mellem Banachrum ved hjælp af operatorgrafen, som den er defineret nedenfor.

Sætningen 
For enhver afbildning T : X → Y defineres grafen af T som mængden
.

Sætningen siger da følgende: Hvis X og Y er Banachrum, og T : X → Y er en overaltdefineret lineær operator (dvs. at definitionsområdet D(T) for T er X), da er T kontinuert (eller begrænset), hvis og kun hvis den er en lukket operator; dvs. at grafen er lukket i X×Y (med produkttopologien).

Kravet på definitionsområdet er nødvendigt grundet eksistensen af ubegrænsede, lukkede operatorer. 

Hellinger–Toeplitz' sætning, der udsiger, at enhver overalt defineret symmetrisk operator i et Hilbertrum er begrænset, kan betragtes som et direkte korollar til sætningen, idet symmetriske operatorer er lukkede.

Ekstern henvisning 
 Et bevis for sætningen på PlanetMath.

Funktionalanalyse
Matematiske sætninger
Hellinger–Toeplitz' sætning

I den del af matematikken, der kendes som funktionalanalyse, siger Hellinger–Toeplitz' sætning, at enhver overaltdefineret symmetrisk operator på et Hilbertrum er begrænset. Pr. definition er en operator symmetrisk, hvis

for alle x og y i definitionsområdet for A. Bemærk at symmetriske operatorer der er defineret overalt, nødvendigvis er selvadjungerede, så sætningen kan også formuleres med selvadjungerede operatorer i stedet for symmetriske. Sætningen er opkaldt efter Ernst David Hellinger og Otto Toeplitz.

Sætningen kan betragtes som et korollar til sætningen om lukkede grafer, da selvadjungerede operatorer er lukkede. Alternativt kan den vises ved hjælp af Banach–Steinhaus' sætning (også kendt som princippet om uniform begrænsethed).

Sætningen medfører visse tekniske vanskeligheder i den matematiske formulering af kvantemekanikken. Observable i kvantemekanikken svarer til selvadjungerede operatorer i Hilbertrum, hvis elementer beskriver det pågældende kvantemekaniske systems tilstande, men nogle observable (såsom energi) er ubegrænsede. Disse kan således ikke defineres overalt, og man må stille sig tilfreds med et tæt definitionsområde. Et konkret eksempel er den kvantemekaniske harmoniske oscillator. Denne er typisk beskrevet i Hilbertrummet L²(R) – rummet af kvadratisk integrable funktioner med værdier i R – og energioperatoren H er (efter passende valg af enheder) defineret som
 
Denne operator er selvadjungeret og ubegrænset og kan således ikke defineres på hele L²(R).

Funktionalanalyse
Matematiske sætninger